BRI รับรางวัล “อสังหาริมทรัพย์” ดีเด่น ตอกย้ำคุณภาพโครงการบ้านหรู
BRI รับรางวัลอสังหาริมทรัพย์ดีเด่น “FIABCI-Thai PRIX D'EXCELLENCE AWARDS 2021” ตอกย้ำคุณภาพและการออกแบบโครงการบ้านหรูสไตล์อังกฤษที่โดดเด่น
2 มี.ค. 2565

นายสุรินทร์ สหชาติโภคานันท์ ประธานอำนวยการ บริษัท บริทาเนีย จำกัด (มหาชน) หรือ BRI รับรางวัลอสังหาริมทรัพย์ดีเด่น FIABCI-Thai PRIX D’EXCELLENCE AWARDS 2021 จากสมาคมการค้าอสังหาริมทรัพย์สากล ในโอกาสที่โครงการ “เบลกราเวีย เอ็กซ์คลูซีฟพูลวิลล่า บางนา –พระราม9″ ของบริษัทฯ ผ่านการพิจารณาคัดเลือกจากการตัดสินของคณะกรรมการผู้ทรงคุณวุฒิทั้งในและต่างประเทศ 12 ท่าน ซึ่งถือเป็นรางวัลอันทรงเกียรติของวงการอสังหาริมทรัพย์นานาชาติ ที่ตอกย้ำถึงความโดดเด่นของโครงการบ้านหรูสไตล์อังกฤษ โดยมุ่งเน้นการศึกษาข้อมูลความต้องการของผู้อยู่อาศัยเพื่อออกแบบบ้านและพื้นที่ใช้สอยให้ตอบสนองไลฟ์สไตล์ของผู้อยู่อาศัยที่เปลี่ยนแปลงไป ณ โรงแรมสวิสโซเทล กรุงเทพฯ รัชดาภิเษก